Hvar er rás?
Hvar er rásin um reynið?
eg viltist í dalinum longu,
og hvørja ferð eg vil til gongu,
er hamari fyri.

Klúgvi eg upp um hamar og knøtt,
so er oyði og eyrur har uppi –
har lætt er til fóta, tí gøtan er sløtt,
er køvandi móra.

Fleyg eg mær sum hin sterka ørn
upp um hægsta tind –
kendi eg annað enn kaldan vind
frá tómasta oyði?

Er nakað blánandi, freistandi skarð,
ið beinir á reinleikans bygd?
er yvirhøvur ein leið fyri mær?
hvar er rásin um reynið – hvar?

